कलयुग में राम नाम जपने से मिलेगी कष्टों से मुक्ति
कोटा|संत रामजीबाबा कोकिल महाराज ने भागवत कथा के चौथे दिन कहा कि कलयुग में राम नाम ही आधार है। राम नाम के सतत जप से प्रह्लाद को उसके पिता हिरण्यकश्यप द्वारा दी गई यातनाओं का कोई असर नहीं पड़ा। सारे कष्टों से मुक्ति पाने का उपाय राम नाम का जाप है। वे सोमवार को बसंत बिहार में भागवत कथा का वाचन कर रहे थे। उन्होंने कहा कि जब प्राणी भगवत चिंतन करता है तो परमात्मा भौतिक जगत में पग-पग पर उसका ध्यान रखते हैं। कथा के दौरान महाराज ने वामन अवतार, रामावतार के प्रसंगों का वर्णन किया। आयोजन चंद्रप्रकाश विजय ने बताया कि कथा में आरती सांसद ओम बिरला ने की।
hin_Deva hin_Deva